**Z A P I S N I K**

**Sa devetnaeste sjednice Skupštine Glavnog grada - Podgorice, održane 30. jula 2020. godine, sa početkom u 9 časova**

Sjednicu je otvorio predsjednik Skupštine **dr Đorđe Suhih**, koji je informisao da će se sjednica održati u plenarnoj sali, da je prenos obezbijeđen u tri sale (u sali 1 - press sali na I spratu, u sali 2 - multimedijalnoj sali na II spratu i u sali 3 - sali broj 1 na II spratu), u kojima će odbornici i predstavnici predlagača pratiti sjednicu, u skladu sa kriterijumima i preporukama Nacionalnog koordinacionog tijela za zarazne bolesti.

Zatim je dao bliža uputstva o načinu rada Skupštine i istakao da u plenarnoj sali istovremeno može prisustvovati najviše 20 lica, da je broj prisutnih odbornika po klubovima sljedeći: DPS - 6, SD - 1, DEMOKRATE - 3, URA - 1, DF - 1 i SNP - 1 i da će ostali odbornici i predstavnici predlagača pratiti sjednicu iz tri sale. Informisao je da će predstavnici medija sjednicu pratiti iz medijske sale na prizemlju, uz obavezu nošenja zaštitnih maski i poštovanje fizičke distance od 2 m.

Predsjednik **Suhih** je zatim saopštio da je u plenarnoj sali prisutno 11 odbornika, u sali 1 - 9 odbornika, u sali 2 - 11 odbornika i u sali 3 - 9 odbornika i konstatovao da je u salama prisutno 40 odbornika, tako da postoji kvorum za rad i punovažno odlučivanje Skupštine.

U nastavku rada Skupština je konstatovala prestanak odborničkih mandata **mr Nataši Gazivoda**,sa Izborne liste ″ZA DOBRO GRAĐANA PODGORICE - POBJEDNIČKA KOALICIJA - MILO ĐUKANOVIĆ″ i **Zoranu Lakušiću**, sa Izborne liste DEMOKRATSKI FRONT - SOCIJALISTIČKA NARODNA PARTIJA ″SVE ZA MOJ GRAD″, zbog podnošenja ostavki i na osnovu izvještaja Izborne komisije Glavnog grada - Podgorice o popuni upražnjenih odborničkih mjesta, potvrdila mandat odbornici **Ani Krivokapić**, sa Izborne liste ″ZA DOBRO GRAĐANA PODGORICE - POBJEDNIČKA KOALICIJA - MILO ĐUKANOVIĆ″ i odborniku **Aleksandru Sekuliću**, sa Izborne liste DEMOKRATSKI FRONT - SOCIJALISTIČKA NARODNA PARTIJA ″SVE ZA MOJ GRAD″.

Odsustvo sa ove sjednice najavili su odbornici/e: **Rešad Šabotić**, **Čel Ismailisufi**, **Milica Ćirović**, **Zoran Mikić**, **Vladimir Bulatović**, **Boško Kovačević**, **Milica Burić**, **Sonja Čađenović**, **Ivana Bojović**, **Marija Radulović**, **Marija Pavićević**, **Štjefan Camaj**, **Milena Vuković** i **Luka Rakčević**.

Predsjednik **Suhih** je obavijestio da su na sjednicu pozvani gradonačelnik Glavnog grada, zamjenici gradonačelnika, glavni administrator, glavni gradski arhitekta, menadžer Glavnog grada, starješine organa uprave, rukovodioci javnih i drugih službi čiji je osnivač Skupština Glavnog grada i predsjednik Savjeta za razvoj i zaštitu lokalne samouprave, kao i da na javni poziv za učešće nevladinih organizacija na ovoj sjednici, nije bilo prijavljenih kandidata.

Nakon toga, prešlo se na zapisnike sa XVII i XVIII sjednice.

- Skupština je usvojila Zapisnik sa XVII posebne sjednice Skupštine, bez primjedbi (glasalo je 35 odbornika: 34 glasa ″za″ i jedan ″uzdržan″ glas);

- Skupština je usvojila Zapisnik sa XVIII sjednice Skupštine, bez primjedbi (glasalo je 35 odbornika: 34 glasa ″za″ i jedan ″uzdržan″ glas).

Zatim se prešlo na utvrđivanje dnevnog reda.

Predsjednik **Suhih** je istakao da je Predlog dnevnog reda odbornicima dostavljen u Sazivu sjednice, a materijali u skladu sa članom 61 Poslovnika Skupštine.

Nadalje, predsjednik **Suhih** je, s obzirom da nijesu dostavljeni materijali za tačke 5. i 25., *konstatovao* da se iz predloženog dnevnog reda *izostavljaju*:

- *tačka 5. Program privremenih objekata na teritoriji Glavnog grada, sa Prijedlogom odluke o donošenju Programa privremenih objekata na teritoriji Glavnog grada* i

-*tačka 25. Prijedlog odluke o izmjeni i doradi spomen - obilježja - Spomenika posvećenog poginulim borcima NOR-a i narodne revolucije i žrtvama fašističkog terora palim 1941-1945. na Orljevu - Medun*.

Podsjetio je da je odredbama člana 61 stav 7 Poslovnika Skupštine Glavnog grada propisano da Skupština ne može odlučivati o pitanjima za koja odgovarajući materijal nije dostavljen odbornicima.

Takođe je saopštio da su, vezano za predložene tačke dnevnog reda, odbornicima u dopuni materijala dostavljeni:

- *Saglasnosti Vlade Crne Gore* za otuđenje nepokretnostiu zahvatu detaljnih urbanističkih planova: ″Naselje 1. maj″ *(za tačku 11. predloženog dnevnog reda),* ″Konik - Stari aerodrom - faza III″ *(za tačku 12.),* ″Konik - Stari aerodrom″ - izmjene i dopune *(za tačku 13.),* ″Servisno - skladišna zona″, blok 6, zona B *(za tačku 14.)* i″Spomen park Kruševac - zone A i E″ *(za tačku 15.)*;

- *Saglasnosti Ministarstva kulture* na Prijedlog izmjena Programa podizanja spomen obilježja za 2019. godinu *(za tačku 23. predloženog dnevnog reda)* i na Prijedlog odluke o podizanju spomen - obilježja postavljanjem spomenika Jeleni Petrović Savoja, princezi Crne Gore i kraljici Italije *(za tačku 24.)* i

***-*** izvještaji nadležnih radnih tijela.

Zatim je istakao da su sa dopunskim materijalom za sjednicu dostavljena dva prijedloga radi razmatranja po hitnom postupku:

- Prijedlog odluke o ustupanju na korišćenje zemljišta za fudbalski teren Fudbalskom klubu ″Dečić″ u Opštini Tuzi, bez naknade i

- Prijedlog odluke o ustupanju građevinskog zemljišta koje predstavlja urbanističku parcelu UP 1C u zahvatu DUP-a ″Čepurci-dio″ Društvu sa ograničenom odgovornošću ″Pogrebne usluge″ Podgorica.

U vezi predloženog dnevnog reda odbornik **mr Mihailo Anđušić** je predložio da se zbog specifičnih uslova i racionalnijeg rada objedini rasprava o 1. tački - Prijedlogu odluke o izmjenama i dopunama Odluke o budžetu Glavnog grada Podgorice za 2020. godinu i 2. tački - Izvještaju o ukupno ostvarenim primicima i izvršenim izdacima, iskazanim u skladu sa organizacionom, funkcionalnom i ekonomskom klasifikacijom, za period od 01.01.2020. godine do 30.06.2020. godine.

Predsjednik **Suhih** je istakao da je i njegov predlog da se istovremeno razmatraju 1. i 2. tačka dnevnog reda i pojasnio da će se Skupština o tome izjasniti nakon utvrđivanja dnevnog reda.

Nakon ovih pojašnjenja, prešlo se na izjašnjavanje o dopuni dnevnog reda prijedlozima koji su dostavljeni po hitnom postupku.

- Skupština je prihvatila prijedlog da se u dnevni red sjednice Skupštine, po hitnom postupku uvrsti *Prijedlog odluke o ustupanju na korišćenje zemljišta za fudbalski teren Fudbalskom klubu ″Dečić″ u Opštini Tuzi, bez naknade* (glasalo je 34 odbornika: 34 ″za″).

- Skupština je prihvatila prijedlog da se u dnevni red sjednice Skupštine, po hitnom postupku uvrsti *Prijedlog odluke o ustupanju građevinskog zemljišta koje predstavlja urbanističku parcelu UP 1C u zahvatu DUP-a ″Čepurci-dio″ Društvu sa ograničenom odgovornošću ″Pogrebne usluge″ Podgorica* (glasalo je 34 odbornika: 34 ″za″).

Predsjednik **Suhih** je obavijestio da će navedene prijedloge nadležna radna tijela razmotriti u pauzi zasijedanja Skupštine.

Pošto drugih prijedloga za izmjenu dnevnog reda nije bilo, prešlo se na glasanje o inoviranom dnevnom redu, iz kojeg su izostavljene tačke 5. i 25. i dodate dvije tačke po hitnom postupku.

Skupština je, sa 34 glasa ″za″, utvrdila sljedeći -

**D n e v n i r e d:**

* 1. Prijedlog odluke o izmjenama i dopunama Odluke o budžetu Glavnog grada Podgorice za 2020. godinu;
  2. Izvještaj o ukupno ostvarenim primicima i izvršenim izdacima, iskazanim u skladu sa organizacionom, funkcionalnom i ekonomskom klasifikacijom, za period od 01.01.2020. godine do 30.06.2020. godine;
  3. Prijedlog odluke o potvrđivanju Odluke o podršci privrednim aktivnostima u Glavnom gradu;
  4. Prijedlog odluke o potvrđivanju Odluke o davanju na privremeno korišćenje, bez naknade, zemljišta u imovini Glavnog grada - Podgorica privrednom društvu ″Bemax″ d.o.o.;
  5. Prijedlog razvojnog plana za biznis zone na teritoriji Glavnog grada Podgorica;
  6. Prijedlog odluke o komunalnom redu;
  7. Prijedlog odluke o održavanju javnih groblja na teritoriji Glavnog grada Podgorice;
  8. Prijedlog odluke o linijskom gradskom i prigradskom prevozu putnika na teritoriji Glavnog grada;
  9. Prijedlog odluke o dopuni Odluke o radnom vremenu;
  10. Prijedlog odluke o prodaji građevinskog zemljišta označenog kao UP 208, UP 215 i UP 216 u zahvatu DUP-a ″Naselje 1. maj″ u Podgorici;
  11. Prijedlog odluke o prodaji građevinskog zemljišta označenog kao UP 22 u zahvatu DUP-a ″Konik - Stari aerodrom - faza III″ u Podgorici;
  12. Prijedlog odluke o prodaji građevinskog zemljišta - urbanističke parcele broj UP 35 zahvatu DUP-a ″Konik - Stari aerodrom″ - izmjene i dopune;
  13. Prijedlog odluke o prodaji građevinskog zemljišta - urbanističkih parcela broj 20, 21, 22, 23, 24, 25, 26, 27 i 28 u zahvatu DUP-a ″Servisno - skladišna zona″, blok 6, zona B, u Podgorici;
  14. Prijedlog odluke o prodaji građevinskog zemljišta Ambasadi Sjedinjenih Američkih Država u Podgorici;
  15. Prijedlog odluke o ustupanju na korišćenje građevinskog zemljišta Atletskom savezu Crne Gore, bez naknade;
  16. Prijedlog odluke o ustupanju na korišćenje građevinskog zemljišta Teniskom savezu Crne Gore, bez naknade;
  17. Prijedlog odluke o ustupanju na privremeno korišćenje sportske dvorane ″Venom″ u Podgorici - Ženskom rukometnom klubu ″Budućnost″, bez naknade;
  18. Prijedlog odluke o ustupanju na korišćenje zemljišta za fudbalski teren Fudbalskom klubu ″Dečić″ u Opštini Tuzi, bez naknade;
  19. Prijedlog odluke o ustupanju građevinskog zemljišta koje predstavlja urbanističku parcelu UP 1C u zahvatu DUP-a ″Čepurci-dio″ Društvu sa ograničenom odgovornošću ″Pogrebne usluge″ Podgorica;
  20. Prijedlog odluke o davanju na korišćenje prostora u vlasništvu Glavnog grada Udruženju penzionera Tuzi bez naknade;
  21. Prijedlog odluke o načinu utvrđivanja minimalne cijene zakupa zemljišta u imovini Glavnog grada - Podgorice za postavljanje privremenih objekata;
  22. Prijedlog odluke o pribavljanju nepokretnosti radi izgradnje dijela saobraćajnice u zahvatu DUP-a ″Radoje Dakić″ - izmjene i dopune u Podgorici;
  23. Prijedlog odluke o obrazovanju Savjeta za mlade Glavnog grada;
  24. Prijedlog izmjena Programa podizanja spomen-obilježja za 2019. godinu;
  25. Prijedlog odluke o podizanju spomen-obilježja postavljanjem spomenika Jeleni Petrović Savoja, princezi Crne Gore i kraljici Italije;
  26. Prijedlog odluke o kriterijumima za dodjelu stipendija;
  27. Prijedlog odluke o ustanovljenju Studentske nagrade Glavnog grada;
  28. Prijedlog odluke o izmjeni Odluke o davanju saglasnosti na Odluku o kreditnom zaduženju JP ″Vodovod i kanalizacija″ Podgorica za izgradnju sekundarne kanalizacione mreže i proširenje sistema vodosnadbijevanja;
  29. Prijedlog odluke o davanju saglasnosti na Odluku o osnivanju Društva sa ograničenom odgovornošću ″Park prirode Rijeka Zeta″;
  30. Izvještaj o sprovođenju Plana upravljanja komunalnim i neopasnim građevinskim otpadom u Glavnom gradu Podgorica za 2019. godinu, sa Prijedlogom mjera;
  31. Izbor i imenovanja.

**\* \* \***

Zatim se prešlo na rad po utvrđenom redosljedu.

Skupština je prihvatila prijedlog predsjednika **dr Đorđa** **Suhiha**,u skladu sa prijedlogom odbornika **mr Mihaila Anđušića** da zbog racionalnijeg rada istovremeno razmatra **PRVU** i **DRUGU TAČKU** dnevnog reda: **Prijedlog odluke o izmjenama i dopunama Odluke o budžetu Glavnog grada Podgorice za 2020. godinu** i **Izvještaj o ukupno ostvarenim primicima i izvršenim izdacima, iskazanim u skladu sa organizacionom, funkcionalnom i ekonomskom klasifikacijom, za period od 01.01.2020. godine do 30.06.2020. godine**.

Dopunsko obrazloženje Prijedloga odluke o izmjenama i dopunama Odluke o budžetu Glavnog grada Podgorice za 2020. godinu i Izvještaja, dala je predstavnica predlagača **mr Snežana Popović**, v.d. sekretarke Sekretarijata za finansije. U vezi Izvještaja o ukupno ostvarenim primicima i izvršenim izdacima, iskazanim u skladu sa organizacionom, funkcionalnom i ekonomskom klasifikacijom, za period od 01.01.2020. godine do 30.06.2020. godine, pojasnila je da se potkrala tehnička greška na strani 19, u dijelu Ocjena stanja, pod tačkom 9, koja se odnosi na iznos realizovanih kapitalnih izdataka, tako da iznos: ″13.265.115,54 €″ treba zamijeniti sa iznosom: ″13.401.115,54 €″, koji je dat u cifarskom dijelu obrazloženja kapitalnog budžeta.

Predsjedavanje sjednicom je preuzeo **Miloš Nikolić**, potpredsjednik Skupštine.

Po ovim tačkama dnevnog reda diskutovao jeodbornik **Janko Krstović**, u ime Kluba odbornika DEMOKRATA, dok je odbornik **Andrija Klikovac**,u ime Kluba odbornika ″ZA DOBRO GRAĐANA PODGORICE - POBJEDNIČKA KOALICIJA - MILO ĐUKANOVIĆ″ diskutovao o Prijedlogu odluke o izmjenama i dopunama Odluke o budžetu Glavnog grada Podgorice za 2020. godinu.

Izlaganje odbornika **Andrije Klikovca** komentarisao je odbornik **Janko Krstović**, a odbornik **Klikovac** je odgovorio na komentar.

Na pitanja koja je u toku diskusije postavio odbornik **Janko Krstović**, odgovorila je predstavnica predlagača **mr Snežana Popović**, v.d. sekretarke Sekretarijata za finansije.

Odbornik **Krstović** je komentarisao izlaganje predstavnice predlagača **mr Snežane Popović**.

Poslije predstavnika klubova odbornika, diskutovali su odbornici: **Aleksandar Sekulić**, **Branko Vuković**, **Vladimir Čađenović**, **mr Jovan Rabrenović**, **Mitar Vuković**, **Bogdan Božović** i **mr Ksenija Aranitović**.

Potpredsjednik Skupštine **Miloš Nikolić** je dao kraći komentar na izlaganja odbornika **Aleksandra Sekulića** i **Branka Vukovića**.

Gradonačelnik Glavnog grada **dr Ivan Vuković** je komentarisao izlaganja odbornika **Branka Vukovića** i **Mitra Vukovića** i dao dodatna pojašnjenja.

Odbornici **Branko Vuković** i **Mitar Vuković** su odgovorili na komentare gradonačelnika **dr Ivana Vukovića**.

Izlaganje odbornice **mr Ksenije Aranitović** je komentarisao odbornik **Mitar Vuković**, a odbornica **Aranitović** je odgovorila na komentar.

Na pitanja koja je u toku diskusije postavio odbornik **Aleksandar Sekulić**, odgovorila je **mr Snežana Popović**, v.d. sekretarke Sekretarijata za finansije, a kroz završnu riječ dala je pojašnjenja i odgovore na pitanja odbornika **Bogdana Božovića**.

Predsjedavanje sjednicom je preuzeo predsjednik Skupštine **dr Đorđe Suhih**.

U vezi sa **TREĆOM TAČKOM** dnevnog reda - **Prijedlogom odluke o potvrđivanju Odluke o podršci privrednim aktivnostima u Glavnom gradu**, dopunsko obrazloženje je dala predstavnica predlagača **mr Snežana Popović**, v.d. sekretarke Sekretarijata za finansije.

Po ovoj tački dnevnog reda diskutovali su odbornik **Aleksandar Sekulić**, u ime Kluba odbornika Demokratskog fronta i odbornik **Andrija Klikovac**,u ime Kluba odbornika ″ZA DOBRO GRAĐANA PODGORICE-POBJEDNIČKA KOALICIJA - MILO ĐUKANOVIĆ″.

Na pitanja koja je u toku diskusije postavio odbornik **Aleksandar Sekulić**, odgovorila je predstavnica predlagača **mr Snežana Popović**, v.d. sekretarke Sekretarijata za finansije.

Poslije predstavnika klubova odbornika, diskutovali su odbornici **Aleksandar Božović** i **mr Jovan Rabrenović** i predsjednik Skupštine **dr Đorđe Suhih**.

Izlaganje odbornika **mr Jovana Rabrenovića** su komentarisali odbornici **Aleksandar Božović** i **Aleksandar Sekulić**, a odbornik **Rabrenović**  je odgovorio na komentare.

Izlaganje predsjednika **dr Đorđa** **Suhiha** je komentarisao odbornik **Aleksandar Sekulić**, a predsjednik **Suhih** je odgovorio na komentar.

Završnu riječ je dala predstavnica predlagača **mr Snežana Popović**, v.d. sekretarke Sekretarijata za finansije.

U vezi sa **ČETVRTOM TAČKOM** dnevnog reda - **Prijedlogom odluke o potvrđivanju Odluke o davanju na privremeno korišćenje, bez naknade, zemljišta u imovini Glavnog grada - Podgorica privrednom društvu ″Bemax″ d.o.o.**,dopunsko obrazloženje je dao predstavnik predlagača **Mladen Ilić**, direktor Direkcije za imovinu.

Po ovoj tački dnevnog reda diskutovali su odbornik **Aleksandar Sekulić**, u ime Kluba odbornika Demokratskog fronta i odbornik **Branko Vuković**.

Na pitanja koja su u toku diskusije postavili odbornici **Aleksandar Sekulić** i **Branko Vuković**, odgovorio je predstavnik predlagača **Mladen Ilić**, direktor Direkcije za imovinu.

Odbornici **Sekulić** i **Vuković** su komentarisali izlaganje predstavnika predlagača **Mladena Ilića**.

U vezi sa **PETOM TAČKOM** dnevnog reda - **Prijedlogom razvojnog plana za biznis zone na teritoriji Glavnog grada Podgorica**,kraće napomene je dao predstavnik predlagača **mr Marjan Junčaj**, menadžer Glavnog grada.

Po ovoj tački dnevnog reda diskutovao je odbornik **mr Jovan Rabrenović**, u ime Kluba odbornika ″ZA DOBRO GRAĐANA PODGORICE-POBJEDNIČKA KOALICIJA - MILO ĐUKANOVIĆ″.

U diskusiji su učestvovali: odbornik **Aleksandar Božović**,predsjednikSkupštine **dr Đorđe Suhih** i odbornik **Mitar Vuković**.

Na pitanja koja su u toku diskusije postavili odbornici **mr Jovan Rabrenović** i **Aleksandar Božović**, odgovorio je predstavnik predlagača **mr Marjan Junčaj**, menadžer Glavnog grada, a na pitanje odbornika **Mitra Vukovića** odgovorio je predsjednik **dr Đorđe Suhih**.

Odbornik **Aleksandar Božović** je komentarisao izlaganje predstavnika predlagača **mr Marjana Junčaja**.

Završnu riječ je dao predstavnik predlagača **mr Marjan Junčaj**, menadžer Glavnog grada.

U vezi sa **ŠESTOM TAČKOM** dnevnog reda - **Prijedlogom odluke o komunalnom redu**, kraće napomene je dala predstavnica predlagača **Milka Šćepović**, pomoćnica sekretara Sekretarijata za komunalne poslove.

Po ovoj tački dnevnog reda nije bilo diskusije.

U vezi sa **SEDMOM TAČKOM** dnevnog reda - **Prijedlogom odluke o održavanju javnih groblja na teritoriji Glavnog grada Podgorice**, dodatne napomene je dala predstavnica predlagača **Milka Šćepović**, pomoćnica sekretara Sekretarijata za komunalne poslove.

Po ovoj tački dnevnog reda diskutovao je odbornik **Mitar Vuković**.

Na pitanja koja je u toku diskusije postavio odbornik **Mitar Vuković**, odgovorio je **Srđan Miljanić**, izvršni direktor ″Pogrebne usluge″ d.o.o. Podgorica.

Odbornik **Mitar Vuković** je komentarisao izlaganje **Srđana Miljanića**.

Završno izlaganje je dala predstavnica predlagača **Milka Šćepović**, pomoćnica sekretara Sekretarijata za komunalne poslove.

U vezi sa **OSMOM TAČKOM** dnevnog reda - **Prijedlogom odluke o linijskom gradskom i prigradskom prevozu putnika na teritoriji Glavnog grada**,dodatno obrazloženje je dala predstavnica predlagača **Lazarela Kalezić**, sekretarka Sekretarijata za saobraćaj.

Po ovoj tački dnevnog reda diskutovao je odbornik **Janko Krstović**, u ime Kluba odbornika DEMOKRATE.

Na pitanja koja je u toku diskusije postavio odbornik **Janko Krstović**, odgovorila je predstavnica predlagača **Lazarela Kalezić**, sekretarka Sekretarijata za saobraćaj.

Odbornik **Janko** **Krstović** je komentarisao izlaganje predstavnice predlagača **Lazarele Kalezić**.

U diskusiji su učestvovali odbornici: **mr Jovan Rabrenović**, **Aleksandar Sekulić**, **Mitar Vuković** ipredsjednik Skupštine **dr Đorđe Suhih**.

Izlaganje odbornika **Aleksandra Sekulića** je komentarisao odbornik **mr Jovan Rabrenović**,a izlaganje odbornika **Mitra Vukovića** je komentarisao predsjednik Skupštine **dr Đorđe Suhih**.

Nakon toga, a vezano za diskusiju odbornika **Janka Krstovića** po prvoj tački dnevnog reda - Prijedlogu odluke o izmjenama i dopunama Odluke o budžetu Glavnog grada Podgorice za 2020. godinu, u odnosu na ulogu prethodnog gradonačelnika Slavoljuba Stijepovića u rješavanju sporova zaposlenih u Glavnom gradu, proceduralno je reagovao odbornik **mr Mihailo Anđušić**. On je u svom reagovanju saopštio da je prethodni gradonačelnik Slavoljub Stijepović bio zagovornik koncepta da se sporovi sa zaposlenima rješavaju kroz sudsko poravnanje.

Odbornik **Mitar Vuković** je komentarisaoproceduralno reagovanje odbornika **Anđušića**, i apelovao da se rasprava vodi o materijalu koji je na dnevnom redu.

Predsjednik **Suhih** je dao dodatna pojašnjenja u vezi proceduralnog reagovanja i istakao da je odbornik Anđušić trebao da reaguje proceduralno nakon završetka diskusije o ovoj tački.

Odbornik **Janko Krstović** je u proceduralnom reagovanju podržao izlaganje odbornika **Mitra Vukovića** i komentarisao izlaganje odbornika **mr Mihaila Anđušića**.

Proceduralno je reagovao odbornik **mr Jovan Rabrenović**, koji je podržao izlaganje odbornika **Anđušića** i dodatno pojasnio navode o vansudskim poravnanjima sa zaposlenima.

Predsjednik **Suhih** je saopštio svoj stav u vezi sporova zaposlenih i kratko komentarisao izlaganja odbornika **Anđušića** i **Krstovića**.

Nakon toga predstavnica predlagača **Lazarela Kalezić**, sekretarka Sekretarijata za saobraćaj je kroz završnu riječ dala dodatna pojašnjenja i odgovore na komentare.

U vezi sa **DEVETOM TAČKOM** dnevnog reda - **Prijedlogom odluke o dopuni Odluke o radnom vremenu**, dopunsko obrazloženje je daopredstavnik predlagača **Kemal Grbović**, sekretar Sekretarijata za preduzetništvo.

Po ovoj tački dnevnog reda diskutovao je odbornik **mr Jovan Rabrenović**.

Skupština je prihvatila prijedlog predsjednika **Suhiha** da istovremeno razmatra: **DESETU**, **JEDANAESTU**, **DVANAESTU**, **TRINAESTU** i **ČETRNAESTU TAČKU** dnevnog reda i to: **Prijedlog odluke o prodaji građevinskog zemljišta označenog kao UP 208, UP 215 i UP 216 u zahvatu DUP-a ″Naselje 1. maj″ u Podgorici**; **Prijedlog odluke o prodaji građevinskog zemljišta označenog kao UP 22 u zahvatu DUP-a ″Konik-Stari aerodrom-faza III″ u Podgorici**; **Prijedlog odluke o prodaji građevinskog zemljišta - urbanističke parcele broj UP 35 zahvatu DUP-a ″Konik-Stari aerodrom″- izmjene i dopune**; **Prijedlog odluke o prodaji građevinskog zemljišta - urbanističkih parcela broj 20, 21, 22, 23, 24, 25, 26, 27 i 28 u zahvatu DUP-a ″Servisno-skladišna zona″, blok 6, zona B, u Podgorici** i **Prijedlog odluke o prodaji građevinskog zemljišta Ambasadi Sjedinjenih Američkih Država u Podgorici**.

Kraće pojašnjenje je daopredstavnik predlagača **Mladen Ilić**, direktor Direkcije za imovinu.

Po ovim tačkama dnevnog reda diskutovali su: odbornik **Mitar Vuković**, koji je posebno komentarisao Prijedlog odluke o prodaji građevinskog zemljišta - urbanističkih parcela broj 20, 21, 22, 23, 24, 25, 26, 27 i 28 u zahvatu DUP-a ″Servisno-skladišna zona″, blok 6, zona B; odbornik **Janko Krstović**, u vezi Prijedloga odluke o prodaji građevinskog zemljišta Ambasadi Sjedinjenih Američkih Država u Podgorici i predsjednik Skupštine **dr Đorđe Suhih**.

Na pitanja koja su u toku diskusije postavili odbornici **Mitar Vuković** i **Janko Krstović**, odgovorio je i dao dodatna pojašnjenja predstavnik predlagača **Mladen Ilić**, direktor Direkcije za imovinu.

Odbornik **Janko** **Krstović** je komentarisao izlaganje predstavnika predlagača **Mladena Ilića**, a predsjednik **Suhih** je dao kraći komentar na izlaganje odbornika **Mitra Vukovića**.

Skupština je takođe prihvatila prijedlog predsjednika **Suhiha** da istovremeno razmatra: **PETNAESTU**, **ŠESNAESTU** i **SEDAMNAESTU TAČKU** dnevnog reda i to: **Prijedlog odluke o ustupanju na korišćenje građevinskog zemljišta Atletskom savezu Crne Gore, bez naknade**; **Prijedlog odluke o ustupanju na korišćenje građevinskog zemljišta Teniskom savezu Crne Gore, bez naknade** i **Prijedlog odluke o ustupanju na privremeno korišćenje sportske dvorane ″Venom″ u Podgorici - Ženskom rukometnom klubu ″Budućnost″, bez naknade**.

Po ovim tačkama dnevnog reda diskutovao je odbornik **Aleksandar Sekulić**.

Na pitanje koje je u toku diskusije postavio odbornik **Aleksandar Sekulić** odgovorio je predstavnik predlagača **Mladen Ilić**, direktor Direkcije za imovinu.

Predsjednik Skupštine **dr Đorđe Suhih** je dao kratki komentar.

**\* \* \***

S obzirom da su sljedeće tačke (18. i 19.) uvrštene u dnevni red po hitnom postupku, predsjednik **Suhih** je dao pauzu, kako bi nadležna radna tijela, Odbor za planiranje i uređenje prostora, komunalno - stambenu djelatnost, saobraćaj i zaštitu životne sredine iOdbor za Statut i propise, razmotrili prijedloge.

Pauza je trajala od 14,45 do 15,10 časova.

U pauzi zasijedanja nadležni odbori su razmotrili prijedloge odluka koji su uvršteni u dnevni red po hitnom postupku.

**\* \* \***

Stavove sa zajedničke sjednice Odbora za Statut i propise i Odbora za planiranje i uređenje prostora, komunalno-stambenu djelatnost, saobraćaj i zaštitu životne sredine, u vezi sa prijedlozima odluka koji su uvršteni u dnevni red po hitnom postupku, saopštila je **mr Ksenija Aranitović**, predsjednica Odbora za Statut i propise.

U nastavku rada, prešlo se na **OSAMNAESTU TAČKU** dnevnog reda -**Prijedlog odluke o** **ustupanju na korišćenje zemljišta za fudbalski teren Fudbalskom klubu ″Dečić″ u Opštini Tuzi, bez naknade**, koja je uvrštena u dnevni red po hitnom postupku.

Kraći komentar je daopredsjednik Skupštine **dr Đorđe Suhih**.

Po ovoj tački dnevnog reda nije bilo diskusija odbornika.

U vezi sa **DEVETNAESTOM TAČKOM** dnevnog reda - **Prijedlogom odluke o ustupanju građevinskog zemljišta koje predstavlja urbanističku parcelu UP 1C u zahvatu DUP-a ″Čepurci-dio″ Društvu sa ograničenom odgovornošću ″Pogrebne usluge″ Podgorica**, predsjednik **Suhih** je podsjetioda je navedeni prijedlog uvršten u dnevni red sjednice po hitnom postupku.

Dodatne napomene je daopredstavnik predlagača **Mladen Ilić**, direktor Direkcije za imovinu, a predsjednik **Suhih** kraći komentar.

Po ovoj tački dnevnog reda nije bilo diskusija odbornika.

U vezi sa **DVADESETOM TAČKOM** dnevnog reda - **Prijedlogom odluke o davanju na korišćenje prostora u vlasništvu Glavnog grada Udruženju penzionera Tuzi bez naknade**, dopunsko obrazloženje je dala predstavnica predlagača **Dragica Milačić**, sekretarka Sekretarijata za lokalnu samoupravu.

Po ovoj tački dnevnog reda nije bilo diskusija odbornika.

U vezi sa **DVADESET PRVOM TAČKOM** dnevnog reda - **Prijedlogom odluke** **o načinu utvrđivanja minimalne cijene zakupa zemljišta u imovini Glavnog grada - Podgorice za postavljanje privremenih objekata**, nije bilo diskusija odbornika.

U vezi sa **DVADESET DRUGOM TAČKOM** dnevnog reda - **Prijedlogom odluke** **o** **pribavljanju nepokretnosti radi izgradnje dijela saobraćajnice u zahvatu DUP-a ″Radoje Dakić″ - izmjene i dopune u Podgorici**, nije bilo diskusija odbornika.

U vezi sa **DVADESET TREĆOM TAČKOM** dnevnog reda - **Prijedlogom odluke** **o obrazovanju Savjeta za mlade Glavnog grada**, dopunsko obrazloženje je dala predstavnica predlagača **Dragica Milačić**, sekretarka Sekretarijata za lokalnu samoupravu.

Po ovoj tački dnevnog reda nije bilo diskusija odbornika.

Skupština je prihvatila prijedlog predsjednika **Suhiha** da zbog racionalnijeg rada istovremeno razmatra **DVADESET ČETVRTU** i **DVADESET PETU TAČKU** dnevnog reda: **Prijedlog izmjena Programa podizanja spomen-obilježja za 2019. godinu** i **Prijedlog odluke o podizanju spomen-obilježja postavljanjem spomenika Jeleni Petrović Savoja, princezi Crne Gore i kraljici Italije**.

O Prijedlogu odluke o podizanju spomen-obilježja postavljanjem spomenika Jeleni Petrović Savoja, princezi Crne Gore i kraljici Italije diskutovali su odbornica **Nataša Vučinić** i odbornik **doc. dr Vladimir Vojinović**.

Skupština je takođe prihvatila prijedlog predsjednika **Suhiha** da zbog racionalnijeg rada istovremeno razmatra **DVADESET ŠESTU** i **DVADESET SEDMU TAČKU** dnevnog reda: **Prijedlog odluke o kriterijumima za dodjelu stipendija** i **Prijedlog odluke o ustanovljenju Studentske nagrade Glavnog grada**.

Dopunsko obrazloženje navedenih prijedloga dalajepredstavnica predlagača **Ana Medigović**, sekretarka Sekretarijata za kulturu i sport.

Po ovim tačkama dnevnog reda diskutovali su odbornici **Andrija Klikovac** i **mr Stefan Ćulafić**.

Na pitanja koja je u toku diskusije postavio odbornik **mr Stefan Ćulafić** odgovorila je i dala dodatna pojašnjenja predstavnica predlagača **Ana Medigović**, sekretarka Sekretarijata za kulturu i sport.

U vezi sa **DVADESET OSMOM TAČKOM** dnevnog reda - **Prijedlogom odluke** **o izmjeni Odluke o davanju saglasnosti na Odluku o kreditnom zaduženju JP ″Vodovod i kanalizacija″ Podgorica za izgradnju sekundarne kanalizacione mreže i proširenje sistema vodosnadbijevanja**, kraće napomene je dala predstavnica predlagača **mr Snežana Popović**, v.d. sekretarke Sekretarijata za finansije.

Po ovoj tački dnevnog reda nije bilo diskusija odbornika.

U vezi sa **DVADESET DEVETOM TAČKOM** dnevnog reda - **Prijedlogom odluke** **o davanju saglasnosti na Odluku o osnivanju Društva sa ograničenom odgovornošću ″Park prirode rijeka Zeta″**, dopunsko obrazloženje je dao predstavnik predlagača **Miljan Barović**, sekretar Sekretarijata za planiranje prostora i održivi razvoj.

Po ovoj tački dnevnog reda nije bilo diskusija odbornika.

U vezi sa **TRIDESETOM TAČKOM** dnevnog reda - **Izvještajem o sprovođenju Plana upravljanja komunalnim i neopasnim građevinskim otpadom u Glavnom gradu Podgorica za 2019. godinu, sa Prijedlogom mjera**, dodatne napomene je dala predstavnica predlagača **Milka Šćepović**, pomoćnica sekretara Sekretarijata za komunalne poslove.

Po ovoj tački dnevnog reda nije bilo diskusija odbornika.

U vezi sa **TRIDESET PRVOM TAČKOM** dnevnog reda - **Izbor i imenovanja**, predsjednik **Suhih** je podsjetio da je Odbor za izbor i imenovanja dostavio tri prijedloga i to:

- Prijedlog odluke o imenovanju Savjeta Društva sa ograničenom odgovornošću Lokalni javni emiter ″Radio televizija Podgorica″;

- Prijedlog rješenja o izmjeni Rješenja o imenovanju Savjeta za davanje predloga naziva naselja, ulica i trgova Skupštine Glavnog grada -Podgorice;

- Prijedlog rješenja o izmjeni Rješenja o određivanju odbornika koji će prisustvovati sklapanju braka.

Po ovoj tački dnevnog reda nije bilo diskusije.

Predsjednik **Suhih** je konstatovao da je završena rasprava o svim tačkama dnevnog reda i obavijestio da će nakon pauze od 10 minuta, odbornici nastaviti rad u plenarnoj sali i u press sali, kako bi se izjasnili po redosljedu po kojem je vođena rasprava.

Skupština je nastavila rad u 17,00 časova.

Potom se prešlo na izjašnjavanje.

- Skupština je usvojila Prijedlog odluke o izmjenama i dopunama Odluke o budžetu Glavnog grada Podgorice za 2020. godinu (glasao je 31 odbornik: 31 ″za″).

- Skupština je usvojila Izvještaj o ukupno ostvarenim primicima i izvršenim izdacima, iskazanim u skladu sa organizacionom, funkcionalnom i ekonomskom klasifikacijom, za period od 01.01.2020. godine do 30.06.2020. godine (glasao je 31 odbornik: 31 ″za″).

- Skupština je usvojila Prijedlog odluke o potvrđivanju Odluke o podršci privrednim aktivnostima u Glavnom gradu (glasao je 31odbornik: 31 ″za″).

- Skupština je usvojila Prijedlog odluke o potvrđivanju Odluke o davanju na privremeno korišćenje, bez naknade, zemljišta u imovini Glavnog grada - Podgorica privrednom društvu ″Bemax″ d.o.o. (glasalo je 32 odbornika: 32 ″za″).

- Skupština je usvojila Prijedlog razvojnog plana za biznis zone na teritoriji Glavnog grada Podgorica, *sa ispravkom nadležnih odbora na strani 17 Prijedloga razvojnog plana* (glasalo je 32 odbornika: 32 ″za″).

- Skupština je usvojila Prijedlog odluke o komunalnom redu (glasalo je 32 odbornika: 32 ″za″).

- Skupština je usvojila Prijedlog odluke o održavanju javnih groblja na teritoriji Glavnog grada Podgorice (glasalo je 32 odbornika: 32 ″za″).

- Skupština je usvojila Prijedlog odluke o linijskom gradskom i prigradskom prevozu putnika na teritoriji Glavnog grada (glasalo je 32 odbornika: 32 ″za″).

- Skupština je usvojila Prijedlog odluke o dopuni Odluke o radnom vremenu (glasalo je 32 odbornika: 32 ″za″).

- Skupština je usvojila Prijedlog odluke o prodaji građevinskog zemljišta označenog kao UP 208, UP 215 i UP 216 u zahvatu DUP-a ″Naselje 1. maj″ u Podgorici (glasalo je 32 odbornika: 32 ″za″).

- Skupština je usvojila Prijedlog odluke o prodaji građevinskog zemljišta označenog kao UP 22 u zahvatu DUP-a ″Konik - Stari aerodrom - faza III″ u Podgorici (glasalo je 32 odbornika: 32 ″za″).

- Skupština je usvojila Prijedlog odluke o prodaji građevinskog zemljišta - urbanističke parcele broj UP 35 zahvatu DUP-a ″Konik - Stari aerodrom″ - izmjene i dopune (glasalo je 32 odbornika: 32 ″za″).

- Skupština je usvojila Prijedlog odluke o prodaji građevinskog zemljišta - urbanističkih parcela broj 20, 21, 22, 23, 24, 25, 26, 27 i 28 u zahvatu DUP-a ″Servisno - skladišna zona″, blok 6, zona B, u Podgorici (glasalo je 32 odbornika: 32 ″za″).

- Skupština je usvojila Prijedlog odluke o prodaji građevinskog zemljišta Ambasadi Sjedinjenih Američkih Država u Podgorici (glasalo je 32 odbornika: 32 ″za″).

- Skupština je usvojila Prijedlog odluke o ustupanju na korišćenje građevinskog zemljišta Atletskom savezu Crne Gore, bez naknade*, sa ispravkom nadležnih odbora u preambuli Prijedloga odluke* (glasalo je 32 odbornika: 32 ″za″).

- Skupština je usvojila Prijedlog odluke o ustupanju na korišćenje građevinskog zemljišta Teniskom savezu Crne Gore, bez naknade*, sa ispravkom nadležnih odbora u preambuli Prijedloga odluke* (glasalo je 32 odbornika: 32 ″za″).

- Skupština je usvojila Prijedlog odluke o ustupanju na privremeno korišćenje sportske dvorane ″Venom″ u Podgorici - Ženskom rukometnom klubu ″Budućnost″, bez naknade, *sa ispravkom nadležnih odbora u preambuli Prijedloga odluke* (glasao je 31 odbornik: 31 ″za″).

- Skupština je usvojila Prijedlog odluke o ustupanju na korišćenje zemljišta za fudbalski teren Fudbalskom klubu ″Dečić″ u Opštini Tuzi, bez naknade(glasao je 31 odbornik: 31 ″za″).

- Skupština je usvojila Prijedlog odluke o ustupanju građevinskog zemljišta koje predstavlja urbanističku parcelu UP 1C u zahvatu DUP-a ″Čepurci-dio″ Društvu sa ograničenom odgovornošću ″Pogrebne usluge″ Podgorica (glasao je 31 odbornik: 31 ″za″).

- Skupština je usvojila Prijedlog odluke o davanju na korišćenje prostora u vlasništvu Glavnog grada Udruženju penzionera Tuzi bez naknade (glasao je 31 odbornik: 31 ″za″).

- Skupština je usvojila Prijedlog odluke o načinu utvrđivanja minimalne cijene zakupa zemljišta u imovini Glavnog grada - Podgorice za postavljanje privremenih objekata, *sa ispravkom nadležnih odbora u preambuli Prijedloga odluke* (glasao je 31 odbornik: 31 ″za″).

- Skupština je usvojila Prijedlog odluke o pribavljanju nepokretnosti radi izgradnje dijela saobraćajnice u zahvatu DUP-a ″Radoje Dakić″ - izmjene i dopune u Podgorici (glasalo je 32 odbornika: 32 ″za″).

- Skupština je usvojila Prijedlog odluke o obrazovanju Savjeta za mlade Glavnog grada (glasalo je 32 odbornika: 32 ″za″).

- Skupština je usvojila Prijedlog izmjena Programa podizanja spomen-obilježja za 2019. godinu (glasalo je 32 odbornika: 32 ″za″).

- Skupština je usvojila Prijedlog odluke o podizanju spomen-obilježja postavljanjem spomenika Jeleni Petrović Savoja, princezi Crne Gore i kraljici Italije (glasalo je 32 odbornika: 32 ″za″).

- Skupština je usvojila Prijedlog odluke o kriterijumima za dodjelu stipendija (glasalo je 32 odbornika: 32 ″za″).

- Skupština je usvojila Prijedlog odluke o ustanovljenju Studentske nagrade Glavnog grada (glasalo je 32 odbornika: 32 ″za″).

- Skupština je usvojila Prijedlog odluke o izmjeni Odluke o davanju saglasnosti na Odluku o kreditnom zaduženju JP ″Vodovod i kanalizacija″ Podgorica za izgradnju sekundarne kanalizacione mreže i proširenje sistema vodosnadbijevanja (glasalo je 32 odbornika: 32 ″za″).

- Skupština je usvojila Prijedlog odluke o davanju saglasnosti na Odluku o osnivanju Društva sa ograničenom odgovornošću ″Park prirode rijeka Zeta″ (glasalo je 32 odbornika: 32 ″za″).

- Skupština je usvojila Izvještaj o sprovođenju Plana upravljanja komunalnim i neopasnim građevinskim otpadom u Glavnom gradu Podgorica za 2019. godinu, sa Prijedlogom mjera (glasalo je 32 odbornika: 32 ″za″).

Zatim se prešlo na izjašnjavanje o prijedlozima u okviru tačke **31**. **Izbor i imenovanja.**

- Skupština je usvojila Prijedlog odluke o imenovanju Savjeta Društva sa ograničenom odgovornošću Lokalni javni emiter ″Radio televizija Podgorica″ - u sastavu: **Dragana Tripković**, na period od 5 godina; **Živko Andrijašević**, na period od 4 godine; **Amer Ramusović**, na period od 5 godina; **Husein Tuzović**, na period od 4 godine i **Božidar Jaredić**, na period od 5 godina (glasalo je 32 odbornika: 30 glasova ″za″ i 2 ″uzdržana″ glasa). Predsjednik **Suhih** je pojasnio da je period za izbor ustanovljen žrijebom, u skladu sa propozicijama.

- Skupština je usvojila Prijedlog rješenja o izmjeni Rješenja o imenovanju Savjeta za davanje predloga naziva naselja, ulica i trgova Skupštine Glavnog grada-Podgorice, kojim se **mr Nataša Gazivoda** razrješava dužnosti članice Savjeta, a za člana imenuje **mr Stefan Ćulafić** (glasalo je 32 odbornika: 32 ″za″).

- Skupština je usvojila Prijedlog rješenja o izmjeni Rješenja o određivanju odbornika koji će prisustvovati sklapanju braka, kojim se umjesto **Zorana Lakušića**, za odbornika koji će prisustvovati sklapanju braka pred nadležnim organom, određuje **Bogdan Božović** (glasalo je 32 odbornika: 32 ″za″).

Sa ovim je dnevni red sjednice iscrpljen.

Na kraju sjednice predsjednik **Suhih** je čestitao Bajram vjernicima muslimanske vjeroispovijesti.

Sjednica je zaključena u 17,20 časova.

**S E K R E T A R, PREDSJEDNIK SKUPŠTINE,**

**Veselin Vukčević dr Đorđe Suhih**